สรรพากรเริดรายได้ล้นตุ่ม1.18แสนล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — 11 เดือน สรรพากรจัดเก็บภาษีเข้ารัฐกว่า 1.18 ล้านล้าน บาท สูงเกินเป้า 1.1 แสนล้านบาท
นายวินัย วิทวัสการเวช อธิบดีกรมสรรพากร เปิดเผยว่า ในเดือน ส.ค. กรมสรรพากรสามารถจัดเก็บภาษีได้รวมทั้งสิ้น 2.22 แสนล้านบาท สูงกว่าประมาณการ 4.28 หมื่นล้านบาท และสูงกว่าประมาณการถึง 23.90% โดยสามารถจัดเก็บภาษีได้เกินประมาณการในทุกประเภทภาษี โดยเฉพาะภาษีเงินได้นิติบุคคลครึ่งปี (ภ.ง.ด.51) สามารถเก็บเกินกว่าประมาณการถึง 3.03 หมื่นล้านบาท
นายวินัย กล่าวว่า รายได้ที่เพิ่มขึ้นส่งผลให้ยอดการจัดเก็บภาษีสะสมของกรมสรรพากรในระยะเวลา 11 เดือนของปีงบประมาณ 2553 สามารถจัดเก็บภาษีรวมทุกประเภทได้ 1.183 ล้านล้านบาท สูงกว่าปีก่อนถึง 1.135 แสนล้านบาท หรือ 10.61% และสูงกว่าประมาณการรวมถึง 1.478 แสนล้านบาท หรือสูงกว่า 14.28%
ทั้งนี้ การจัดเก็บภาษีที่สูงนั้นมาจากมาตรการส่งเสริมให้ผู้อยู่นอกระบบภาษีหันมาปฏิบัติให้ถูกต้อง เข้าสู่ระบบภาษีอย่างต่อเนื่อง ขณะที่ยอดจัดเก็บภาษีมูลค่าเพิ่มที่เกินประมาณการในลำดับรองลงมานั้น เป็นเครื่องยืนยันการเติบโตของเศรษฐกิจว่าอยู่ในระดับที่ดี การบริโภคภายในประเทศยังอยู่ในระดับสูง